فرانسا ایله بیرلشمیش عرب امیرلیک‌لری آراسیندا انرژی ساحه‌سینده هرطرف‌لی ایستراتژی طرفداش‌لیق سازیشی ایمضالانیب.
فرانسا اقتصادیات ناظیرلیگیندن وئریلن معلوماتا گؤره، انرژی ساحه‌سینده ایستراتژی طرفداش‌لیق سازیشی بیرلشمیش عرب امیرلیک‌لری پرزیدنتی محمد بن زاید آل نهیان‌ین فرانسایا رسمی سفری چرچیوه‌سینده پایتاخت پاریس-ده ایمضالانیب.
موقاویله‌ده ایکی اؤلکه‌نین هیدروژن، برپا اولونان انرژی و آتوم انرژی‌سی ساحه‌لرینده بیرگه یاتیریم لاییحه‌لری‌نین معینلشدیریلمه‌سی مقصدی داشیدیغی، یاشیل لاییحه‌لرین مالیه لشدیریلمه‌سی اوچون بیرگه فوندون یارادیلماسی ایمکان‌لاری قئید ائدیلیر.
خاطیرلاداق کی، بیرلشمیش عرب امیرلیک‌لری 2021-جی ایلین دسامبریندا 14 میلیارد یورو قارشیلیغیندا فرانسا‌دان 80 عدد " رافال" ساواش اوچاغی آلماغا دایر ده موقاویله ایمضالاییب.
قئید ائدک کی، فرانسا پرزیدنتی امانوئل ماکرون بیرلشمیش عرب امیرلیک‌لری پرزیدنتی محمد بن زاید آل نهیانی الیزه ساراییندا قبول ائدیب و همکارینا اؤلکه‌نین ان یوکسک فخری آدی اولان "لژیون دونور" نشانینی تقدیم ائدیب.
